Document ID: /roh_data/filtered/fineweb-2-filterrobots_roh.jsonl.gz/63198

Per il schef dal concern d'energia Axpo n'èsi betg realistic da bajegiar novas ovras atomaras. En in'intervista cun la gasetta «Schweiz am Wochenende» ha ditg Christoph Brand che l'energia nucleara saja simplamain memia chara. Vitiers saja il suveran svizzer s'exprimì per bandunar la tecnologia d'atom.
L'ultim temp hai dà divers appels che la Svizra duaja restar averta envers l'energia nucleara. Uschia dal president da Economiesuisse, Christoph Mäder. Quel ha avertì ch'i pudess dar ina mancanza d'energia.